ועדת העלייה, הקליטה והתפוצות, כנסת 20, פרוטוקול מספר 154, 2016-11-23 09:45

אברהם נגוסה: בוקר טוב לכולם.

אברהם נגוסה: אנחנו מקיימים דיון נוסף לבחון איזה פתרונות דיור נמצאו לצעירים יוצאי אתיופיה השוהים במרכזי קליטה, וגם פינוי מרכז הקליטה לאלה שנמצאים במרכז הקליטה, בהמשך לדיון הקודם שקיימנו אנחנו יותר מתבססים על הצעירים שעדיין "תקועים" שם.

אברהם נגוסה: זאת לאחר דיון שקיימנו.

אברהם נגוסה: ביקשנו אז לקבל תוך שבוע מענה בדבר יישום המתווה לשינוי שיטת המענקים, כך שהסיוע בשכר דירה של 1,500 שקלים לחודש למשך חמש שנים יינתן חד פעמית כמענק לרכישת דירה על סך של 90,000 שקלים.

אברהם נגוסה: בדיון הקודם הבטיחו נציגי האוצר ומנכ"ל משרד העלייה והקליטה דאז, מר חביב קצב שנמצא איתנו, לבדוק את יישום המתווה החדש.

אברהם נגוסה: אני מגלה לצערי הרב רק הבוקר כי האוצר עדיין לא מילא את חלקו בהבטחה ועדיין אין תשובה לדרישה שלי להחלטת הוועדה בנושא.

אברהם נגוסה: מהבירור שערכתי ברור לי שהאוצר מונע בשלב זה את יישום המתווה.

אברהם נגוסה: אני חוזר וקורא לאוצר וגם אפנה אל שר האוצר אישית כדי להשיג את המתווה החדש.

אברהם נגוסה: אשתמש בכל הכלים הפרלמנטריים העומדים לרשותי לשכנע וללחוץ את האוצר שיישמו את המתווה.

אברהם נגוסה: אני חוזר וקורא לאוצר להשיב לוועדה תוך שבוע ימים.

אברהם נגוסה: אני מבקש ממנהלת הוועדה לקרוא את התגובה של האוצר שקיבלנו עכשיו במייל.

<דנה גורדון שושני: אני מקריאה: "הנושא נמצא עדיין בבחינה ובדיקה בין משרד העלייה ומשרד האוצר, הן בנוגע להשלכות והן בנוגע לפרטי המתווה.

<דנה גורדון שושני: עם השלמת בחינת הנושא בין המשרדים יעביר משרד העלייה והקליטה את הדיווח לוועדת העלייה.

<דנה גורדון שושני: "

אברהם נגוסה: זה עדיין בבדיקה.

אברהם נגוסה: פשוט כך מתנהלים משרדי הממשלה.

אברהם נגוסה: דבר אחד ברור, שאנחנו לא נעזוב את המשרדים האלה.

אברהם נגוסה: מי שהיה בדיון הקודם שמע שעקרונית הם לא רואים בעיה, רק אמרו ש"נשב ונבדוק ונדווח" ועדיין אנחנו שומעים מיולי עד עכשיו את אותו משפט, אותה השפה.

אברהם נגוסה: חביב, אתה נמצא איתנו ואני אשמח שתסביר לנו למה זה כך קורה.

אברהם נגוסה: אנחנו יודעים גם שהתקציב לא נוצל.

אברהם נגוסה: גם במשרד הקליטה וגם במשרד השיכון יש כסף, אז מה הבעיה?

<חביב קצב: אני לא יודע אם יש כסף או אין כסף, זה האוצר יודע.

אברהם נגוסה: יש תקציבים שלא נוצלו.

<חביב קצב: לא כל תקציב שנמצא מיועד לנושא הזה, כל תקציב יש לו את הסעיפים שלו, יש לו את התקנות שלו.

אברהם נגוסה: אני עברתי על הסעיפים לעניין המשכנתא.

אברהם נגוסה: במיוחד ליוצאי אתיופיה.

<חביב קצב: משכנתא זה לא מענק, לא ידוע לי על יתרות כספים במענק, יש יתרות במשכנתא, זה סכומים אחרים ונושא אחר.

<חביב קצב: משכנתא זה תקציב אשראי שניתן לבנקים, זה לא מענק, זה לא אותו דבר, זה לא תקציב מזומן שהמדינה מוציאה, אלה שני דברים שונים.

<חביב קצב: אני אומר לך מה שאני יודע מבחינת הידע המקצועי שלי.

<חביב קצב: אלה דברים אחרים.

<חביב קצב: זה לא קשור כרגע לדיון.

<חביב קצב: יש לזה השלכות לדיון, על פי מה שידוע לי שמשרד האוצר רצה לקשור את זה עם כל מה שקשור בהשלכות של המשך העלייה לארץ, עם כל העלויות של המשך העלייה לארץ.

<חביב קצב: ברור שצריך להתייחס לנושא הזה בכמה מישורים.

<חביב קצב: אחד – נושא של העלייה, שניים- נושא של פינוי משפחות אחרות שנמצאות במרכזי קליטה, שלוש – מתן מענה לאלה שיגיעו לארץ וארבע – כולל גם כן ליחידים, מה שיחול וייכנס גם לאלה שנמצאים במרכזי הקליטה וגם כאלה שאמורים להגיע לארץ.

<חביב קצב: אין לי ספק שזאת הנקודה.

<חביב קצב: על פי הבנתי, ויכול להיות שאני טועה, לא ידוע לי שיש בעיה עקרונית בנושא הזה.

<חביב קצב: הבעיה יכולה להיות בעיה תקציבית והשלכות רוחב כפי שהאוצר בדרך כלל מקיים דיונים בנושא הזה, וזה בסדר.

<חביב קצב: אני יכול להגיד באופן הברור ביותר שחשבנו שזה יהיה בחלק מדיוני התקציב, במסגרת התקציב.

<חביב קצב: אם אנחנו יודעים שביולי זה היה לפני דיונים בממשלה הנושא של התקציב, עוד לפני הדיון בכנסת גם על הנושא של התקציב, אני מניח שגם, יש לנו עד סוף השנה, עד סוף דצמבר, אלה המועדים שמסיימים את דיוני התקציב כולל אישורו בכנסת.

<חביב קצב: אז יכול להיות סוף דצמבר, יכול להיות לקראת סוף דצמבר ואנחנו יודעים איך התהליכים האלה נגמרים, אני מניח שאתה יודע את זה לא פחות ממני.

<חביב קצב: אני מניח שהעניין יעלה במסגרת הנושא הזה כי לא ידוע לי על בעיה עקרונית אני מדבר רק על בעיה של היקפים ובדיקות ודברים אחרים.

<חביב קצב: זה מה שאני יכול לדווח.

<חביב קצב: כל זמן שהאוצר לא נותן את התגובה שלו, את האישור שלו לנושא הזה, אנחנו לא יכולים לדווח אחרת לוועדה.

<חביב קצב: אנחנו חייבים ברמת ההגינות לומר לוועדה שכרגע עוד אין החלטות, וזה גם מה שאמרתי קודם, שחלילה לא יהיה דיון לא נכון.

<חביב קצב: אז זאת תמונת המצב.

<חביב קצב: אני מבין שפנית עכשיו ואתה ממתין לתשובה, אין לי שתשובה תגיע גם באמצעותי.

<חביב קצב: אם נגיע לתשובה אין בעיה, אני גם הממונה מקצועית על העניין הזה וזה מקובל, בדרך כלל האוצר לא נותן תגובות ישירות אלא מעביר את זה דרך המשרדים, אז באותו הרגע שתהיה תשובה ממשרד האוצר לא משנה איזו תשובה שתהיה, אני אעדכן אתכם במיידית, באון ליין.

אברהם נגוסה: לעניין הפינוי של עולים חדשים שנמצאים שנים במרכזי קליטה, לא רק יחידים, גם קשישים, מבוגרים.

אברהם נגוסה: האם יש לכם פתרון כזה?

<חביב קצב: לי לא ידוע על בעיה ספציפית של קשישים, אנחנו גם לא מפנים קשישים, אנחנו לא נוקטים נגדם - - -

אברהם נגוסה: אני לא אומר שאתם מפנים, אלא אני שואל האם יש פתרון, כי הם לא יישארו שם לנצח.

<חביב קצב: אדוני היושב ראש, אני צריך להגיד את הדברים הבאים: א.

<חביב קצב: אנחנו ברמת המדיניות באופן הברור ביותר ויושבים פה חבריי ממחלקת העלייה שמכינים את הנושא הזה, גם סוני וגם יהודה, אנחנו ברמת מדיניות לא מפנים קשישים.

<חביב קצב: ההיפך, אנחנו ממשיכים לטפל בהם, לתת להם את כל הטיפול לא משנה מה תאריך העלייה שלהם ולא משנה מה שנת העלייה שלהם, שנמצאים במרכזי הקליטה.

<חביב קצב: אנחנו עושים את זה במכוון מתוך הכבוד וההתחשבות שיש לנו באותם קשישים.

<חביב קצב: זה דבר אחד.

<חביב קצב: דבר שני, איזה פתרון יכול להיות, יש לנו פתרונות קיימים לקשישים, אנחנו לא כופים את הפתרון.

<חביב קצב: הקשיש יכול לצאת עם סיוע בשכר דירה, לשכור את הדירה ביחד עם המשפחה שלו, יכול לצאת לכיוון של להתחבר ביחד עם המשפחה שלו לרכישה, לקבל מענק, עוד 97,000 שקל מענק, זה המון כסף, כמעט 100,000 שקל מענק, הוא יכול להצטרף אליהם, יש כאלה שעושים זאת.

<חביב קצב: ההיפך, זה גם טוב שקשיש מצטרף למשפחה שלו וחי יותר נכון ביחד עם המשפחה שלו, אבל זה מתוך רצון.

<חביב קצב: מתוך כבוד ורצון, אנחנו לא כופים עליהם.

<חביב קצב: לא מכריחים אותם ולא משכנעים אותם, לא מפריעים להם, ממשיכים לטפל בהם בכל התנאים שאנחנו נותנים להם וכך צריך להיות כי בגלל היותם קשישים אנחנו מתייחסים אליהם ברמה מאוד מיוחדת ומכובדת.

<חביב קצב: אין פתרון מאורגן לטפול בקשישים, כי הפתרונות קיימים.

<חביב קצב: אנחנו לא כופים עליהם את הפתרון.

<חביב קצב: יש לנו פתרון לתת להם בכל מקום, באזורים פריפריים מעכשיו למחר, מעכשיו להיום אחר הצהריים.

<חביב קצב: אני יכול עכשיו לתת למחלקת העלייה חמישים פתרונות, אומר להם "אוקיי, הנה פתרונות דיור לקשישים, תנו אותם" אנחנו לא ע ושים א תזה כי אנחנו מול הקשישים מתנהלים ברמה אחרת, מתנהלים ברמת כבוד והבנת המצב, אנחנו באים, זורמים, הולכים עם הקשיש במה שהוא רוצה.

<חביב קצב: אנחנו מכבדים, והדבר הכי חשוב, ואני חוזר על כך בפעם הרביעית, ממשיכים לתת לו את כל הטפול במה שהוא צריך להמשיך להיות מטופל במרכז הקליטוה ואני חושב שכך צריך להיות, כך מכובד לעשות את זה, ומגיע להם שנעשה את זה ואנחנו עובדים איתם לפי מה שהם רוצים.

אברהם נגוסה: תודה.

אברהם נגוסה: חביב צריך לצאת לוועדה נוספת, אני רוצה שתשמע את העולים לפני שתצא.

אברהם נגוסה: אנחנו נשמע את מולה מזנאו ממרכז קליטה בנהריה.

<מולה מזנאו: (מדבר באמהרית)

אברהם נגוסה: הוא אומר שהוא מציג את הדרישות והנושאים בשם הוועד שמאגד 17 מרכזי קליטה.

<מולה מזנאו: (מדבר באמהרית)

אברהם נגוסה: הוא אומר שאנחנו יודעים לקלוט את העולים החדשים, למדינה יש תכנית ותקציבים, אבל אנחנו לא רואים שהתכניות או התקציבים מתבצעים על מנת לפתור את בעיות העולים.

אברהם נגוסה: הוא אומר שהמצב הבטחוני או מה שקורה באתיופיה עכשיו מדאיג אותם, שמשפחותיהם נמצאות שם ורואים שמצד המדינה עושים צעדים כדי להעלותם.

<מולה מזנאו: (מדבר באמהרית)

אברהם נגוסה: אני מתרגם: דרישתנו היא כי הבודדים או היחידים שנמצאים במרכזי קליטה, אם בנים או בנות, דרשנו לקבל משכנתא כמו שהיה בשנת 2003, כדי לרכוש דירה ולצאת ממרכזי הקליטה לדיור קבע.

<חביב קצב: כמה זמן הוא בארץ?

<מולה מזנאו: (מדבר באמהרית)

אברהם נגוסה: הוא אומר לגבי הקשישים והמבוגרים, ביקשנו לתת להם דיור ציבורי, הרוב למשפחות או לילדים שלהם והדבר השני הוא להגדיל את המשכנתא כי מחיר הדירה והמשכנתא שהם מקבלים, משפחות מעל ילד אחד, לא מספיק כדי לקנות ולכן מבקשים להגדיל את המשכנתא בהתאם לעליית מחירי הדירות.

<מולה מזנאו: (מדבר באמהרית)

אברהם נגוסה: אני מתרגם: הדבר הנוסף, העונש שהמשפחה שלא רכשה דירה, מורידים להם 7,000 שקלים כעונש למי שלא קנה בזמן ולא השתמש במשכנתאות.

אברהם נגוסה: לכן ביקשו לבטל את הורדת ה-7,000 שקלים מכיוון שהם לא אשמים, כיון שהם לא יכלו להשתמש בגלל שהמשכנתא שמקבלים לא מספיקה כדי לקנות את הדירה.

<מולה מזנאו: (מדבר באמהרית)

אברהם נגוסה: הוא מוסיף: הדרישה שהגשנו גם שיש בודדים שהגיעו עם המשפחה אבל יש להם תעודת עולה לעצמם, תעודת עולה נפרדת.

אברהם נגוסה: להם לא נותנים, אמרו שאין להם זכויות לתת.

אברהם נגוסה: גם בעניין הכשרה מקצועית שביקשנו לתת לנו הכשרה מקצועית, אמרו לנו ליחידים או לבודדים לא מגיעה הכשרה מקצועית.

אברהם נגוסה: זה מה שנאמר לנו על ידי עובדי מרכזי הקליטה.

אברהם נגוסה: זה מה שהוא אומר.

אברהם נגוסה: אני מתרגם מה שהוא אומר.

<יהודה שרף: כמה שנים הוא בארץ?

אברהם נגוסה: מה זה משנה.

<יהודה שרף: משנה לחלוטין.

<יהודה שרף: אני אסביר לך למה - - -

אברהם נגוסה: השאלה פה היא לא רק על עצמו.

אברהם נגוסה: תגיד מתי עלית.

אברהם נגוסה: באיזו שנה הגעת.

<מולה מזנאו: עליתי ב-2008.

<מולה מזנאו: עוד מעט תשע שנים.

אברהם נגוסה: בסדר.

אברהם נגוסה: הוא פחות מ-15 שנים, אם אתה מדבר על זכויות.

<חביב קצב: הוא מעל שנה וחצי.

<יהודה שרף: ההכשרה היא לעולה עד שנתיים בארץ.

<יהודה שרף: הולכים אפילו עוד שלוש שנים ולפעמים אפילו עוד גם ארבע.

<מולה מזנאו: למה אתם משאירים אותנו עד עכשיו.

אברהם נגוסה: בואו לא נתמקד בפרסונלי.

<יהודה שרף: זה לא פרסונלי, אני מסביר.

אברהם נגוסה: תמשיך בבקשה.

<מולה מזנאו: (מדבר באמהרית)

אברהם נגוסה: הוא אומר שיש יותר קשיים לצעירים.

אברהם נגוסה: דווקא הצעירים הם אלה שתורמים למדינה והם אלה שיוצאים ובונים והם גם תורמים ולכן למה דווקא מקשים על הצעירים.

<מולה מזנאו: (מדבר באמהרית)

אברהם נגוסה: אני מתרגם: "אנחנו מגישים את הדרישות האלה ושוב כדי לקבל פתרון, כדי שהמשרדים הרלבנטיים יתייחסו אלינו ויתנו לנו פתרון.

אברהם נגוסה: אני מגיש את זה בשם העולים החדשים שנמצאים ב-17 מרכזי קליטה.

אברהם נגוסה: "

<מולה מזנאו: (מדבר באמהרית)

אברהם נגוסה: אני מתרגם: "כשאנחנו לא מקבלים פתרון מהמשרדים המטפלים הרלבנטיים אנחנו פונים לראש הממשלה שהוא עומד בראשות המדינה כדי שייתן לנו זמן לשמוע את הצרות שלנו ואת הבעיות שלנו לפני שאנחנו נציב אוהל מחאה מול המשרד שלו"

אברהם נגוסה: אני רוצה לשאול שאלה בעניין הכשרה מקצועית.

אברהם נגוסה: אם הכשרה מקצועית היא תוך שלוש שנים לעולה חדש במרכזי קליטה, האם מישהו השתמש בזה או עבר את ההכשרה המקצועית.

אברהם נגוסה: מזנו, אתה במרכז קליטה משנת 2008, האם הייתה לך הזדמנות לבחור ללכת להכשרה מקצועית, האם אתה השתתפת בהכשרה מקצועית?

<מולה מזנאו: משרדי קליטה בסוכנות היהודית לא עוזרים לעולים חדשים, אמרו לנו ככה.

אברהם נגוסה: אז אתה לא קיבלת זכות.

<מולה מזנאו: לא קיבלתי כלום.

אברהם נגוסה: שאלתי את השאלה כי בשבוע שעבר קיימנו דיון בעניין הכשרה מקצועית לעולים חדשים.

אברהם נגוסה: אז הייתה טענה פה שאין הכשרה מקצועית לעולים חדשים שנמצאים במרכזי קליטה.

אברהם נגוסה: תיכף נשמע מיהודה על העניין הזה.

אברהם נגוסה: לכן שאלתי אם קיים דבר כזה או לא קיים בעניין ההזדמנות שלהכשרה מקצועית שנמצא במסגרת התכנית של זכאות תוך שלוש שנים.

<דאוויט ביינה: אני ממרכז קליטה מבשרת ציון.

<יהודה שרף: כמה זמן הוא בארץ?

אברהם נגוסה: חשוב מאוד כמה זמן אתם בארץ, מדוע אני אומר לכם את זה?

אברהם נגוסה: כי יש זכאות.

אברהם נגוסה: הזכאות היא על פי שנה.

אברהם נגוסה: תיכף נשמע מיהודה, אבל אל תהססו לומר כמה זמן אתם בארץ.

<דאוויט ביינה: לא, ביקשנו את העזרה אחרי שנה שיצאנו מהאולפן.

<דאוויט ביינה: זה היה בתוקף.

<דאוויט ביינה: אני לא יודע מה, כל שנה משנים את המדיניות.

אברהם נגוסה: תגיד "אני עליתי בשנה זו וזו" אם הגשת אחרי שנה להכשרה מקצועית.

<דאוויט ביינה: בעבר כשהייתי בכפר סבא, למדנו שם שנה בתכנית של קדמה.

<דאוויט ביינה: אחרי זה שדיברנו שהיינו כמה ילדים שבאנו עם השכלה, דוד רצה לשלוח אותנו באמת בהתחלה, היוזמה שלו הייתה בסדר, שלח אותנו לכמה אוניברסיטאות, יצא לרובנו במקרה באוניברסיטת בר אילן.

<דאוויט ביינה: הלכנו לאוניברסיטת בר אילן והם שלחו אותנו למינהל הסטודנטים שיממן את הלימודים.

<דאוויט ביינה: אני הלכתי למנהל הסטודנטים בתל אביב, הצגנו את הטפסים ואמרו לנו "לא.

<דאוויט ביינה: הם לא היו צריכים לשלוח אתכם אלינו, הם צריכים לממן לכם.

<דאוויט ביינה: אתם עדיין בתוך המסגרת שלהם.

<דאוויט ביינה: אם אתם רוצים שאנחנו נשלם לכם, תבואו אחרי גיוס.

<דאוויט ביינה: או שתסיימו את הגיוס שלכם בצה"ל ואחר כך תבואו ונממן את זה" אמרתי לעובדת הסוציאלית שם, היא לא מקשיבה בכלל.

<דאוויט ביינה: אחר כך התחילו מחסומים, היא עושה מחסום וכל מיני דברים שלא ניפגש עם דוד.

<דאוויט ביינה: יש דברים שהם אומרים אבל בפועל זה לא.

<דאוויט ביינה: הלכנו אחרי ששלחנו מכתב, הסכמנו עם - - - שהוא יממן לנו 600 שקל בכל חודש, מינהל הסטודנטים, ישלם לנו כל חודש 600 שקל וכמובן אחר כך אנחנו יכולים להתגייס.

<דאוויט ביינה: באנו עם זה למרכז הקליטה ואמרנו להם שיש מימון כרגע של 600 שקל.

<דאוויט ביינה: על זה, אם אתה זוכר, נסיעות מכפר סבא לבר אילן עולות כסף רב בכל יום.

<דאוויט ביינה: הם אמרו הם לא רוצים לשמוע, שנגור שם בחינם.

<דאוויט ביינה: הם אמרו "אתם חייבים לשלם 300 שקלים לתקופה שאתם גרים בה" בסדר, אבל תתנו לנו לתקופה של הלימודים, והם לא רצו לשמוע את זה.

<דאוויט ביינה: וזה מכשול.

אברהם נגוסה: אני חושב שיש כאן דרישות שמזנו הציג אותם בשם כולם.

אברהם נגוסה: על הדרישות האלה בואו נשמע מהסוכנות, מיהודה, ולאחר מכן נחזור לדברים האלה.

<מנגשה למה: אני רוצה להתייחס לעניין שלי שאני מפונה מרכז קליטה מבשרת ציון.

אברהם נגוסה: זה לפני שחביב ילך.

אברהם נגוסה: בסדר.

אברהם נגוסה: אני מכיר את המקרה, אתה זוכר חביב, שהוא היה צריך לקבל משכנתא והוא יצא ועכשיו הוא טוען שאמרו לו שהוא לא זכאי.

<מנגשה למה: עליתי ב-2001 הייתי רווק, נשארתי במרכז הקליטה מתוך זה שלא היה פתרון במשך הרבה שנים, במהלך זה התחתנתי ב-2007, גם אשתי הוכרה כעולה חדשה במשרד הקליטה, היא גם עולה חדשה לכל דבר וקיבלה גם סל קליטה.

<מנגשה למה: מנהל מרכז הקליטה דוד מולה הוא רשם מכתב שאנחנו צריכים לקבל עוד דירה להוסיף לנו בתור משפחה ולא בתור רווק ובמהלך זה חיכינו למכתב הזה, באה תביעה מעמיגור.

<מנגשה למה: במשך זה לא הייתה לנו ברירה, אף אחד לא רצה לדבר איתנו, כשהלכנו למשרד הקליטה אמרו לנו שיש להם תביעה, לא היה עם מי לדבר.

<מנגשה למה: המשפט הזה המשיך חמש שנים.

<מנגשה למה: שכחתי לומר בהתחלה שהם קבעו לנו לשלם 1,500 שקל מכל מרכז קליטה.

<מנגשה למה: אמרתי להם "למה אני צריך לשלם 1,500 מכל מרכז קליטה?" גם לזה אין הסבר.

<מנגשה למה: התנהל משפט במשך חמש שנים, אחרי חמש שנים בית המשפט החליט שמה שהם אמרו זה בסדר והכסף נערם במשך הרבה שנים, - - - פותח לי תיק בהוצאה לפועל.

<מנגשה למה: בדקה ה-90 אחרי שעשית את כל המלחמה, חבר הכנסת אברהם נגוסה אני צריך להודות לך על זה שבדקה ה-90 קיבלתי משכנתא שהתקופה שלה היא לשנה, כשאני הולך לקבל השלמה, הלוואה מבנק שנותנים אומרים לי "יש לך הוצאה לפועל אתה לא יכול לקבל הלוואה, אתה לא יכול לקנות, אתה מוגבל".

<מנגשה למה: אני לא ידעתי עם מי לדבר, גם כי אני הולך לפעמים אומרים לי שיש לי 70%, לפעמים 50%, כל פעם משתנה.

<מנגשה למה: ואני אומר פה לחביב קצב, וגם ליהודה שרף, אני אומר לכם, אוקיי, אני יכול לישון באתר בניה, אין בעיה, אבל יש לי ילדים.

<מנגשה למה: עד מתי ימשיכו להתעלל בילדים במשפחה שלי?

אברהם נגוסה: מנגשה, אני רוצה לראות שברור, אני מכיר את המקרה, כדי שיהיה ברור לפני שיצאת ממרכז הקליטה היה הסדר עם ההוצאה לפועל.

<מנגשה למה: לא היה.

אברהם נגוסה: היה הסכם שאתה תשלם, תחזיר את הכסף כל חודש, לא?

<מנגשה למה: לא.

<מנגשה למה: הם לא רצו להגיע להסכם עמידר, - - - גרופ, הם הלכו ופתחו תיק בהוצאה לפועל.

<מנגשה למה: הם אמרו לי "תגיע להסכם עם הוצאה לפועל".

<מנגשה למה: ויש לי תיק שם, ואני משלם כל חודש, כבר יש תיק.

אברהם נגוסה: אתה משלם את זה בכל חודש.

אברהם נגוסה: בוא נתמקד על הזכות של המשכנתא.

אברהם נגוסה: מה שסוכם שאתה יוצא ממרכז הקליטה ואתה מקבל משכנתא לקנות דירה.

אברהם נגוסה: אני שואל שאלה, האם קיבלת או לא קיבלת את המשכנתא?

<מנגשה למה: עוד לא קיבלתי את המשכנתא.

<מנגשה למה: אישרו לי את המשכנתא אבל כשהלכתי לממש את זה הם אמרו לי "זה הלוואה, זה לא משכנתא".

<מנגשה למה: זה הלוואה שאתה צריך להחזיר 3,000 שקלים כל חודש ואז תביא גם מהכיס שלך את ההשלמה למשכנתא.

<מנגשה למה: כשרציתי הלוואות אמרו לי "יש לך תיק בהוצאה לפועל, אתה לא יכול לקחת שום הלוואה".

אברהם נגוסה: הבנק אמר לך.

<מנגשה למה: כן.

<מנגשה למה: הם אמרו לי.

<מנגשה למה: זה לא שהסכמנו שאני אצא ממרכז הקליטה, איך שאישרו לי את המשכנתא למחרת שלחו לי משטרה ופינו אותי.

<מנגשה למה: אני מפונה מרכז קליטה.

<מנגשה למה: איך אפשר לעשות את זה למשפחה שלי?

<חביב קצב: אחרי הסל - - - הוא קיבל מאיתנו מה שצריך.

אברהם נגוסה: חביב אומר שממרכז הקליטה קיבלת אבל זה עניין של הבנק, הוא לא יכול לתת תגובה בעניין.

אברהם נגוסה: תראו, אני מראש אמרתי שהוא צריך ללכת לוועדה ולכן נתנו לו להתייחס, ונתנו שישמע גם.

<זיוה מקונן דגו: אני יכולה לתת תמונה מלאה לפני שהסמנכ"ל יוצא?

אברהם נגוסה: הגעת עכשיו.

<זיוה מקונן דגו: אני מתנצלת.

אברהם נגוסה: הוא דיבר קודם, התייחס קודם, החזקנו אותו.

<זיוה מקונן דגו: קודם כל אני מתנצלת.

<זיוה מקונן דגו: הצוות שלי היה צריך להיות פה גם חנה וגם אברטו, בגלל מצב הכבישים הם תקועים שניהם לכן יצאתי באיחור ועל זה אני מתנצלת.

<זיוה מקונן דגו: הסוגיה היא שבוועדה זו מתקבלות החלטות והיו כבר עוד בקדנציה הקודמת החלטות לתת ליחידים במקום הסיוע בשכר דירה כמענק את ה-90,000 שקלים וההחלטה הזו התקבלה שלוש פעמים בוועדה ואנחנו חוזרים ויושבים ודנים ואני לא מבינה מה קורה.

אברהם נגוסה: זיוה, לא היית בהתחלה.

אברהם נגוסה: הסברתי וגם קראנו את התגובה של האוצר וגם חביב התייחס לזה.

אברהם נגוסה: זיוה, מכירים את העניין.

אברהם נגוסה: אני הזכרתי את זה בדיון הקודם ביולי כשישבנו פה שני המשרדים הסכימו לבדוק את המתווה ולהגיד לנו מה הם סיכמו.

<זיוה מקונן דגו: הם התחייבו תוך כמה שבועות אדוני היושב ראש, ועברו חמישה חודשים ובתוך החמישה חודשים האלה האנשים האלה עוברים התעללות.

אברהם נגוסה: אמרתי את זה, זיוה, לא הגעת וזה בדיוק מה שאמרנו.

אברהם נגוסה: פתחנו בזה.

<זיוה מקונן דגו: הם עוברים התעללות והמקרה של מנגשה זה לא הסיפור היחיד, יש עוד כאלה שפתחו להם את ההוצאה לפועל למרות שהם משלמים בהוראת קבע את החוב שלהם, פותחים להם הוצאה לפועל שהם לא יכולים לשלם את ה- - - והם לא יכולים להתנהל.

<זיוה מקונן דגו: אדוני זו שערורייה.

<זיוה מקונן דגו: זה פשוט פשע מה שקורה פה, והמשרדים האלה יושבים וכל אחד מתנהל כאילו האנשים האלה הם אויר, שהקשישים האלה שנמצאים 10 שנים ו-12 שנים במרכזי הקליטה כאילו אין פתרון.

<זיוה מקונן דגו: אין דבר כזה אין פתרון.

<זיוה מקונן דגו: מדינת ישראל מצאה פתרון בשנות התשעים למיליון וחצי אנשים שהיא קלטה בתוך שנתיים.

<זיוה מקונן דגו: זה לא סביר ולא הגיוני.

<זיוה מקונן דגו: והסוכנות ומשרד הקליטה פשוט מתעללים באנשים האלה.

<זיוה מקונן דגו: איך זה יכול להיות שאנשים שיש להם את הזכויות, אנחנו לא מבקשים עכשיו שיתנו להם יותר, הם לא מבקשים עכשיו תגדילו לנו את המענק, כי אנחנו יודעים שמצב הדיור במדינת ישראל מורכב ותקוע, אבל הם מבקשים את הזכויות שלהם, לנצל את הזכויות שלהם.

<זיוה מקונן דגו: זו שערורייה, אדוני יושב הראש, באמת, אנחנו נמצאים בבית המחוקקים ואם לבית המחוקקים אין את היכולת לטפל במשרדים הרלבנטיים שמתחייבים ומחויבים לטפל ולתת שירות לאנשים האלה, הם לא מסוגלים, אז נפנה לגופים הרלבנטיים אבל כנראה שהבית הזה לא נותן מענה.

אברהם נגוסה: טוב.

אברהם נגוסה: אנחנו רוצים לשמוע מיהודה.

<יהודה שרף: אדוני היושב ראש, אני אתייחס להכל ברשותך אבל לצערי יש כאן חוסר הבנה בסיסי של כל היושבים כאן.

<יהודה שרף: אז כך, הנושא של העלאת העולים מאתיופיה זה לא בסמכות הסוכנות היהודית.

<יהודה שרף: מי שמאשר עלייה זה ממשלת ישראל, דרך משרד הפנים ואדוני היושב ראש יודע את זה.

<יהודה שרף: בכלל, אני מציע שאם מקיימים ישיבות כאלה אם היינו מקבלים את החומר קודם היינו יכולים להתייחס גם בצורה יותר רצינית כי מתקילים אותנו פה.

אברהם נגוסה: הדיון לא בנושא העלייה.

<יהודה שרף: בדיוק, מה שעולה כאן זה לא הנושאים האלה.

אברהם נגוסה: עלו ויעלו תמיד שאלות אלה.

<יהודה שרף: אבל אנחנו תמיד עונים את אותן התשובות.

אברהם נגוסה: בסדר, אני אומר לגבי הטענה שהחומר צריך להיות קודם, אני אומר שקבענו שהוא פינוי מרכזי קליטה.

<יהודה שרף: אז אני אתייחס לפינוי מרכזי קליטה ברשותך.

<יהודה שרף: כפי שאמר חביב קצב אני מחרה ואומר אחריו אותו דבר, לא ניגע באף קשיש שיושב במרכז הקליטה.

<יהודה שרף: פתרון המגורים לקשישים במדינת ישראל או לזכאי דיור ציבורי הוא לא של הסוכנות היהודי, למרות שכאן מישהי רגילה לחבוט בנו.

<יהודה שרף: זה לא פתרון שלנו.

<יהודה שרף: יכול להיות קשיש אצלי 30 שנה, ולא אגע בו.

<יהודה שרף: וסתם לדוגמה אדוני היושב ראש, מרכז קליטה חדרה שנסגר, היה שם קשיש שעלה בשנת 1982, הוא עבר למקום אחר ובדרך הטבע הוא נפטר.

<יהודה שרף: אנחנו לא נפגע באף קשיש, נכבד אותו כל עוד הוא אצלנו.

<יהודה שרף: לגבי הצעירים זה סיפור אחר, הפתרון מי כמוך יודע לא נמצא אצלנו, זיוה צודקת במה שהיא אמרה, אנחנו גם כן נשמח שהפתרון הזה יבוא.

<יהודה שרף: זה לא טוב לנו שהצעירים נמצאים שם, זה לא טוב להם שהם נמצאים שם, אבל אנחנו פה חסרי אונים.

<יהודה שרף: דרך אגב, אדוני היושב ראש, ואתה יודע את זה, חלק גדול מהצעירים משלמים שכר דירה אבל בפועל הם לא נמצאים במרכז הקליטה, הם נמצאים במקום אחר.

<יהודה שרף: חלק גדול מאוד.

<יהודה שרף: אני יכול להעביר לאדוני היושב ראש בכל מרכזי הקליטה כמה בודדים הם כאלה.

<יהודה שרף: לגבי הכשרה מקצועית – הסוכנות היהודית חיה מכספי תרומות.

<יהודה שרף: המנדט שלה הוא להביא עולים לארץ מכל העולם, להביא אותם ולטפל בהם עד שלוש שנים או עד שנתיים, הכשרה מקצועית – יש משרדים שעושים את זה, אבל עבדך הנאמן דואג כל פעם להביא תרומות ייעודיות, זה מתרומות.

<מולה מזנאו: למה אנחנו גרים 15 שנים, אתה אמרת שלוש שנים.

<יהודה שרף: אתה באמת נמצא יותר מדי זמן במרכז קליטה, אתה צריך להיות בחוץ מזמן.

<זיוה מקונן דגו: כי לא נמצא לו פתרון.

<יהודה שרף: הפתרון הוא לא בידי.

אברהם נגוסה: אני אומר לכם, כשאתה דיברת אף אחד לא הפריע.

<מולה מזנאו: היה לרווקים - - - -

אברהם נגוסה: יש פה סדר.

אברהם נגוסה: דיברת, אני נתתי הזדמנות ראשונה שאתה תציג את הבעיה בשם כולם.

אברהם נגוסה: והצגת את הבעיה.

אברהם נגוסה: הצגת את הדרישות ועכשיו הוא מתייחס לדרישות.

אברהם נגוסה: אז בואו נשמע.

<יהודה שרף: לגבי הכשרה מקצועית יש גופים במדינה שתפקידם לעשות הכשרה מקצועית, הסוכנות היהודית היא לא מדינת ישראל, היא גוף מסייע.

<יהודה שרף: אנחנו מביאים תרומות ייעודיות להכשרות מקצועיות.

<יהודה שרף: עם כל הכבוד, לא כל אחד מתאים לאותן הכשרות מקצועיות שהתורם נותן את הכסף לאותה הכשרה ייעודית.

<יהודה שרף: אני לא יכול לחייב את X, Y או Z, שהוא יהודי טוב שאומר אני מוכן עכשיו לשים X כסף להכשרה מקצועית, אבל אני מבקש שזה יהיה במקצוע כזה וכזה.

<יהודה שרף: רק לראייה, שתבין אדוני היושב ראש, אנחנו ב-18 חודשים האחרונים, 200 עולים צעירים ברובם, וצעירים אני מתכוון כולל בעלי משפחות, לאו דווקא בודדים.

<יהודה שרף: צעירים בגיל.

<יהודה שרף: 200 עולים, 200 ראשי אב, נתנו להם הכשרה מקצועית במקצועות מלונאות ועוד ועוד.

<יהודה שרף: שוב, לא הכנתי שיעורי בית לדבר הזה, זה מתוך ידע כללי שאני יודע כי הדיון היה על משהו אחר.

<יהודה שרף: אבל 200 עולים השגנו להם תרומות.

<יהודה שרף: ואתה יודע יפה מאוד עד כמה אנחנו אמורים להחזיק עולים בתוך מרכז קליטה.

<יהודה שרף: אתה יודע את זה בדיוק כמוני.

<יהודה שרף: ללא שום קשר, בין העולים האלה היו אנשים שנמצאים 4 ו-5 שנים גם בתוך מרכזי הקליטה.

<יהודה שרף: 200 ראשי אב.

<יהודה שרף: במרכזי הקליטה בפריפריה שקשה מאוד למצוא עבודה.

<יהודה שרף: זה היה באיילת השחר, זה היה בצפת וזה היה בדרום בבאר שבע.

<יהודה שרף: כל אחד מאותם 200 ראשי אב לא רק שעשה הכשרה מקצועית, הוא גם קיבל השמה ומקום עבודה.

<יהודה שרף: יכולים להגיד לי לא נכון, יכולים להגיד לי כן נכון, אבל יש לי את השמות של האנשים כולל איפה הם עובדים.

<יהודה שרף: מתרומה של מעל חצי מיליון שקלים.

אברהם נגוסה: אכן נושא הדיון שלנו הוא לא הכשרה מקצועית, אבל חשוב מאוד לברר בנושא הזה, כי בדיון בשבוע שעבר כשהיו שני המשרדים ש אחראים לעניין הכשרה מקצועית משרד הקליטה ומשרד העבודה, שניהם אמרו במפורט שעולה חדש יוצא אתיופיה עד 15 שנים זה משרד הקליטה, ואחרי 15 שנים זה משרד העבודה.

אברהם נגוסה: אז הייתה טענה שעולים שנמצאים במרכז קליטה לא מקבלים הכשרה מקצועית.

אברהם נגוסה: הם יוצאים ממרכז הקליטה ללא הכשרה מקצועית.

אברהם נגוסה: אנחנו נקיים דיון מיוחד בעניין הכשרה מקצועית, אבל אני רוצה עכשיו לברר מיהודה, קודם אמרתם לי כי הזכאות להכשרה מקצועית היא עד שלוש שנים.

<יהודה שרף: זה אצלי אדוני היושב ראש, אני מביא תרומה לדבר הזה.

אברהם נגוסה: אני רוצה לדעת האם עד שלוש שנים זה פרויקט של הסוכנות היהודית?

<יהודה שרף: כן.

אברהם נגוסה: או זה משרד הקליטה?

<יהודה שרף: לא, אדוני היושב ראש, כפי שאמרתי, אני משיג תרומות.

אברהם נגוסה: הבנתי אותך.

אברהם נגוסה: זה לא משרד הקליטה, אתה מגייס תרומות ואתה נותן להם את זה.

<יהודה שרף: על פי דרישת התורם.

אברהם נגוסה: אוקיי.

אברהם נגוסה: אם כך למשרד הקליטה אין תכנית של הכשרה מקצועית לעולים חדשים במרכז הקליטה.

אברהם נגוסה: האם אתה יכול לאשר את זה?

<יהודה שרף: אני מציע שאת השאלה הזאת תשאל את אנשי משרד הקליטה.

<זיוה מקונן דגו: בני העדה האתיופית מיועדים לעבודות הניקיון אדוני, בגלל זה הם יישארו במרכז הקליטה ויהיו המנקים של המדינה וכשמשרד הקליטה מתכנן ובונה תכניות להכשרה מקצועית ועושה יריד תעסוקה וכולי, אתיופים לא כלולים.

אברהם נגוסה: הנושא ברור, אנחנו נקיים דיון.

<זיוה מקונן דגו: הסוכנות היהודית לא צריכה לקבץ נדבות כדי להכשיר מקצועית.

<זיוה מקונן דגו: יש פה מדינה, יש משרד קליטה שזו האחריות שלו והם לא עושים.

<יהודה שרף: רק לסבר את האוזן, אדוני היושב ראש, לגברת מקונן.

<יהודה שרף: ההכשרה המקצועית שדיברתי עליה מדברת על מקצוע נדרש כמו מכונאות רכב.

<זיוה מקונן דגו: אתה מסנגר על משרד הקליטה?

<יהודה שרף: לא.

<יהודה שרף: זה אני.

<יהודה שרף: אני מדבר על הפרויקט שאני, אני בקושי אחראי על עצמי.

<זיוה מקונן דגו: פרויקטים במסגרת תרומות אתה יכול לעשות איתם מה שאתה רוצה.

<זיוה מקונן דגו: אנחנו מדברים על - - - של המדינה, על תקציבים של המדינה, ובתור קולטת עלייה היא צריכה לתת מענה לעולים החדשים.

<זיוה מקונן דגו: לא יכול להיות שאנשים - - - במרכזי קליטה.

אברהם נגוסה: זיוה, אני חושב ש- - -

<זיוה מקונן דגו: אני מתנצלת שאני מתפרצת אבל זו שערורייה שאנחנו נפגשים עוד פעם ועוד פעם והאנשים האלה חוזרים למרכז הקליטה, ועד מתי?

אברהם נגוסה: אנחנו מבינים את זה, יש סדר לדברים האלה ואת הצגת את העניין, נתתי לך למרות שהגעת באיחור והיו אנשים שנרשמו לדבר לפני אז נתתי לך ודיברת.

אברהם נגוסה: המסר ברור.

אברהם נגוסה: אני רציתי לברר אם משרד הקליטה מפעיל במרכזי הקליטה הכשרה מקצועית או לא.

אברהם נגוסה: זו הנקודה שרציתי לברר.

אברהם נגוסה: הזכאות עד שלוש שנים, מה שעושה זה הסוכנות היהודית מהתרומות.

אברהם נגוסה: אפשר ללכת ולשאול למה צריכה הסוכנות היהודית ללכת ולגייס תרומות כאשר יש מדינה, אבל את זה אנחנו נעשה בדיון מיוחד בנושא הכשרה מקצועית כשכל הגורמים יהיו בו.

אברהם נגוסה: היום הנושא הוא עניין פינוי מרכז הקליטה.

אברהם נגוסה: אני מברר את הדברים.

אברהם נגוסה: בבקשה תמשיך יהודה.

<יהודה שרף: אני אומר את זה בהומור, אני מתחיל להרגיש לא בנוח כשאני מגייס תרומות אז אולי אני אפסיק לגייס תרומות ליסודות שנותנים לילדים את האפשרות ל- - -

אברהם נגוסה: לא אמרנו לא לגייס.

אברהם נגוסה: אנחנו מברכים על פעילות

אברהם נגוסה: כם ועל הגיוס ועזרת

אברהם נגוסה: כם אבל בראש ובראשונה אנחנו דורשים - - -

<יהודה שרף: תודה.

<יהודה שרף: עכשיו ברצינות אדוני היושב ראש, בבקשה לא להיפגע ממה שאני עומד לומר.

<יהודה שרף: אני לא תוקף.

<קריאה: אנחנו כבר פגועים יהודה.

אברהם נגוסה: בבקשה, יש פה דיון בצורה מסודרת.

<יהודה שרף: אני מציע, אם יש ועד כמו שנאמר כאן, אם יש את זיוה שדואגת לך, אדוני, שילכו בבקשה ויבדקו, למי שנמצא בתקופת הזכאות עד ה-X שנים שמגיע, יש תכניות שמפורסמות בתקשורת שהממשלה עושה, לדוגמה תכנית הוואוצ'רים, שכל עולה זכאי יכול להגיע ללשכת משרד הקליטה ליועץ התעסוקה, להציג את עצמו ולקבל ואוצ'ר להכשרה מקצועית או לתעסוקה.

<יהודה שרף: הדברים האלה נגישים, לכן אמרתי לא להיפגע, כי הדברים נגישים וידועים כמעט לכל עולה ועולה אז אם מדובר בעולים שנמצאים בימים הראשונים שלהם בארץ, ועדיין לא יודעים את השפה, אבל מדובר כאן עולים שעם כל הכבוד הם כבר עולים ותיקים, חלקם נמצאים מעל חמש ושש שנים בארץ שאמורים לדבר עברית בסיסית.

<יהודה שרף: אז מה הבעיה לפתוח עיתון, לשמוע רדיו, כמו כל עולה אחר וללכת ולקבל את הוואוצ'ר ותאמין לי, עשרות עולים מקבלים את הוואוצ'ר.

<יהודה שרף: אם לא הולך, הוא יכול לקבל עוד אחד.

<יהודה שרף: בכל לשכה של משרד קליטה יש יועץ כזה, אז זה נורא קל להתחפר ולהיות נגד, ולזה התכוונתי ב"לא להיפגע", אני האיש האחרון שיפגע באנשים, מי שלא מכיר אותי, למרות החבטות.

<יהודה שרף: מה הבעיה לאנשים שיש להם עברית בסיסית ויותר מזה ללכת, לקבל ולהתייעץ עם יועץ התעסוקה ולראות מה מי ואיך.

<יהודה שרף: עוד משהו אדוני היושב ראש, אני אומר לך שיש אצלי עולים בתוך מרכזי הקליטה ששדה המלונאות, פתאל, חברת פתאל ועוד משוועת לעובדים.

<יהודה שרף: נכון, לא באזור המרכז, באזור אילת, באזור ים המלח וכדומה.

<יהודה שרף: אין אחד שיש לו את הכישורים הבסיסיים, צריך את הכישורים הבסיסיים, וזה הכשרה תוך כדי תעסוקה, הוא מגיע דרך רשת פתאל למלון באילת הוא יכול להתחיל בניקיון אבל אם הוא טוב הוא גם יכול לעשות קורס ברמנים וקורס ניקיון ועוד ועוד כל אחד על פי כישוריו.

אברהם נגוסה: הנושא זה פינוי ולכן - - -

<יהודה שרף: לא אני נכנסתי לנושא הזה, אדוני.

אברהם נגוסה: לא, אתה צודק.

אברהם נגוסה: זה עלה מהעולים.

אברהם נגוסה: אבל אני אומר שתתמקד בעניין הפינוי.

<יהודה שרף: אני עניתי.

אברהם נגוסה: סיימת?

אברהם נגוסה: אוקיי.

אברהם נגוסה: בנושא הכשרה מקצועית, ואוצ'רים או לא ואוצ'רים וכל זה, אנחנו נקיים בקרוב דיון רק בעניין ההכשרה המקצועית.

אברהם נגוסה: הזמן שלנו מוגבל, בואו נתמקד בעזיבה ופינוי ממרכזי קליטה, רכישת דירה ויציאה, זה הנושא אנחנו התכנסנו אליו היום.

<יהודה שרף: אדוני גם יודע שסגרתי מרכז קליטה, נאלצתי לסגור מרכז קליטה, ערד שהיו בו שבעה עולים, זה מה שהיה במרכז הקליטה, אף אחד לא הלך הביתה.

<יהודה שרף: דאגתי לכל אחד ואחד למרכז קליטה חלופי אחר, למרות שיש שם כאלה שהיו שם הרבה שנים.

אברהם נגוסה: מה הפתרון שמצאתם?

<יהודה שרף: מרכז קליטה אחר.

<יהודה שרף: יש לי ברירה אחרת?

אברהם נגוסה: העברת אותם למרכז קליטה אחר?

<יהודה שרף: לבאר שבע.

<יהודה שרף: כן.

אברהם נגוסה: בעניין הפינוי ממרכז הקליטה, מה שברור לי עד עכשיו בעניין היחידים שמעתם קודם, גם קראנו את עמדת האוצר, הנושא נמצא בדיון.

אברהם נגוסה: עד לסוף חודש הבא, עד התקציב הם יתנו לנו תגובה בנושא הזה, מה הוחלט, או לא החליטו, כי התקציב לא עבר פה בכנסת.

אברהם נגוסה: יש אנשים שנכנסו באיחור ואני רוצה שיהיה ברור שהדיון הוא בעניין הדיור, לכן אני רוצה שיהיה ברור לאן הגענו עד עכשיו ויש לנו כמה דקות אז אתן לכם לשאול שאלות.

אברהם נגוסה: בעניין היחידים, מה שמשרד האוצר ומשרד הקליטה הבטיחו לנו להפוך את השכירות של 1,500 שקלים למענק חד פעמי של 90,000 שקלים, הנושא נמצא עדיין בדיון במסגרת תקציב המדינה ועד סוף חודש דצמבר הם יתנו לנו תשובה בעניין הזה לאיזו החלטה הגיעו.

אברהם נגוסה: בנושא של הקשישים נאמר שיש שתי אופציות שנאמרו להם: אופציה אחת שכל קשיש יכול לקחת מענק של 97,000 שקל, לקנות דירה עם אחד הילדים שלו.

אברהם נגוסה: זו אופציה אחת, והוא אמר שיש כאלה שמימשו זאת ויש כאלה שלא.

אברהם נגוסה: אבל הבחירה בידיהם.

<זיוה מקונן דגו: למשל ליאייאו לא נתנו.

<זיוה מקונן דגו: לא יודעת.

<זיוה מקונן דגו: משרד הקליטה מחליט מה שרוצה.

אברהם נגוסה: זיוה, שהנושא יהיה ברור.

אברהם נגוסה: אם זה לא כך, אנחנו ניקח את המקרים ונשאל מדוע לא כך.

אברהם נגוסה: אבל את לא שמעת מה שחביב אמר לכן אני חוזר על זה.

אברהם נגוסה: אני אומר שיש אפשרות כזאת, ואם יש מישהו שרצה לנצל את הזכות הזאת ולא נתנו לו, נשאל את משרד הקליטה מדוע.

אברהם נגוסה: האופציה השניה זה עניין של דיור ציבורי שיש בו תור ארוך.

אברהם נגוסה: אופציה שלישית זה אומר שאם אין פתרון, אנחנו לא מפנים את הקשישים.

אברהם נגוסה: אם אין פתרון לא זה ולא זה, אנחנו נותנים להם להישאר במרכזי הקליטה.

אברהם נגוסה: עד כאן הנושא ברור.

אברהם נגוסה: אתה רצית לשאול שאלה.

<דאוויט ביינה: אתם שופכים הרבה כסף על יחסי ציבור, תשמע אותי מר יהודה, אבל יש שלטון יחיד בתוך מרכז הקליטה קוראים לו אנקום גרופ, הוא ב-2016 יכול לשלוח לעולה חדש הוצאה לפועל.

<דאוויט ביינה: אפשר לדבר איתו, להגיע להסדר, או תשלם או זה, ישר הולכים להוצאה לפועל.

<דאוויט ביינה: זה נראה לך הגיוני?

<דאוויט ביינה: שם יש שלטון דיקטטורה במרכז הקליטה.

<דאוויט ביינה: הסוכנות איבדה את הכוח שלה שם.

אברהם נגוסה: שאלה טובה אבל אני חושב שזה לא ליהודה.

אברהם נגוסה: יש נציגה שתענה.

אברהם נגוסה: השאלה ברורה.

אברהם נגוסה: תציגי את עצמך ותעני על השאלה.

<אפרת בן יהודה: אני מנהלת תחום סיוע במשרד השיכון.

<אפרת בן יהודה: אני לא מכירה את הנושא ואני לא מכירה מי פותח את תיקי ההוצאה לפועל, אבל אני חושבת שזה אחד הדברים היותר מהותיים שהוועדה צריכה לשים לב אליהם כי המשכנתאות שניתנות לחברה האתיופית הן משכנתאות מאד טובות, מענקים גדולים, ולפי הוראה של בנק ישראל מי שיש לו רקע שהוא מוגבל באמצעים או תיק בהוצאה לפועל לא יכול לממש משכנתא במדינת ישראל בשום בנק, ואני חושבת שלפני שפותחים הליך כזה צריך לחשוב טוב טוב, במיוחד לעדה האתיופית, שזה פשוט גוזל ממנה את האפשרות להגיע לפתרון שהמדינה נותנת לה.

<אפרת בן יהודה: זה בעצם הביצה והתרנגולת.

אברהם נגוסה: הבנתי, אבל השאלה שלו שיש פה חברות שלוקחות את האחריות לתחזוקה של מרכז הקליטה כמו במבשרת, אנקום גרופ, אז הם הזכיין של משרד הקליטה והם לוקחים את האחריות ומה שהוא שואל, שבמקום לבוא ולהגיד לנו 'תשלמו את זה ונעשה הסדר תשלומים' ישר מפנים את זה להוצאה לפועל.

<אפרת בן יהודה: הוועדה צריכה לשים כיעד למצוא פתרון לעניין הזה כי בסך הכל לפי מה שאתה אומר זו חברה פרטית והיא מתנהלת כמו שהיא צריכה להתנהל, היא צריכה להרוויח והיא מתנהלת כמו שהיא צריכה להתנהל, כנראה צריך להיות גוף ממשלתי שיהיה באמצע.

אברהם נגוסה: אני לא מקבל את ההגדרה "חברה פרטית" נכון שזו חברה פרטית, אבל היא לא יכולה להתנהל כחברה פרטית במסגרת של זכיינית שירות המדינה.

<אפרת בן יהודה: אם המדינה נתנה לה את הגושפנקה ללכת ולתבוע דייר שלא ישלם, זה מה שהיא תעשה.

<אפרת בן יהודה: אם המדינה תגיד לה שיש צעדים לפני זה, אז היא תעשה את הצעדים לפני זה אבל היא לא יכולה לעשות אחרת אם אין לה נקודות שהיא צריכה לעבור לפני.

אברהם נגוסה: השאלה האם אתם כמשרד השיכון מעורבים בנושא הזה, בהחזקת מרכזי הקליטה?

<אפרת בן יהודה: לא, אנחנו נותנים את המשכנתאות האלה ואני מדברת כמשרד השיכון שאני יודעת שאנחנו נותנים את הכספים אבל אנחנו מבחינת בטחונות, הביטחונות הם לשביעות רצון הבנק ולפי כללי הבנק ולפי כללי בנק ישראל ואלה הכללים של הבנק ואלה הכללים של בנק ישראל ולכן אני לא רואה את הבנקים יכולים לעשות דבר אחר ואני לא רואה אותנו, כמי שמנהל את כל ההלוואות לדיור, לא רק לאתיופים אלא לכל האוכלוסייה, אנחנו נותנים לבנקים לפעול לפי ההנחיות של בנק ישראל, אנחנו לא מתערבים בהחלטות שלהם למי לתת משכנתא ולמי לא.

<אפרת בן יהודה: צריך לטפל בזה לפני זה, לפני שמגיעים למצב שהעולים האלה מקבלים נקודה שחורה ועכשיו לנצח או שנים רבות לא יוכלו לקבל משכנתא מבנק למשכנתאות.

אברהם נגוסה: נקיים דיון נפרד בנושא הזה.

אברהם נגוסה: אני רוצה לשאול אותך, שמעת את אחת הדרישות שהוא העלה, מחירי הדירות וגודל המשכנתא שהם מקבלים, זה לא נותן להם אפשרות לקנות ולכן יש משפחות שתקועות במרכזי קליטה.

אברהם נגוסה: האם משרד השיכון במסגרת תקציב המדינה, מגדילים את המשכנתאות ביחס למחירים.

<אפרת בן יהודה: זה נושא כאוב, העניין הוא תקציב ואנחנו מעלים את זה בכל דיון תקציב, אבל זה המון המון כספים להגדיל את הסכום של המשכנתא שניתנת כמשכנתא מוכוונת מהמדינה.

<אפרת בן יהודה: בשנה האחרונה עשינו מהלך להוריד את הריביות, הורדנו את הריבית מ-4%-4.5% ל-0.5% פחות מהריבית הממוצעת ולא יותר מ-3%, זה משהו שהצלחנו להעביר בוועדת הכספים, אבל להגדיל את המשכנתאות, זה צריך להעלות לדיונים, אבל זה לא קורה.

אברהם נגוסה: העלינו בעבר את הדיונים והדרך לפנות את העולים ממרכז הקליטה לדיורי קבע, אנחנו הלכנו לפי סוגי המשפחות שנמצאות במרכז הקליטה.

אברהם נגוסה: יחידים קשישים ומשפחות.

אברהם נגוסה: אז ליחידים אנחנו נתנו פתרון, מתווה של להפוך את השכירות של 1,500 שקל למענק.

אברהם נגוסה: זה מתווה אחד.

<אפרת בן יהודה: אנחנו מחכים למשרד האוצר בעניין הזה.

אברהם נגוסה: אוקיי.

אברהם נגוסה: דנים על זה.

אברהם נגוסה: המתווה לקשישים, כפי שהסברתי.

אברהם נגוסה: המתווה למשפחות, אמרנו שהדרך היחידה זה להגדיל את המשכנתא למשפחות.

אברהם נגוסה: עובדה שלמשפחות גדולות, מעל שש נפשות יש הגדלה, ובגלל שיש הגדלה הם רכשו ויצאו.

אברהם נגוסה: לאלה שהם פחות משש נפשות במשפחה, הם אלה עכשיו תקועים.

אברהם נגוסה: הפתרון הוא להעלות את זה.

אברהם נגוסה: האם משרד השיכון הציג את זה לאוצר כדי להגדיל את המשכנתאות?

אברהם נגוסה: זה מה שאני רוצה לשמוע ממשרד השיכון.

אברהם נגוסה: האם יש דבר כזה או לא?

<אפרת בן יהודה: אני לא כל כך מכירה, אני לא מוסמכת לענות על זה, אבל אנחנו נציף את זה, אני אבדוק את העניין ואשיב לוועדה.

אברהם נגוסה: אני רוצה לקבל בכתב האם משרד השיכון פנה לאוצר להגדיל למשפחות, אם אין אני גם רוצה לקבל בכתב שאין.

אברהם נגוסה: זה פשוט לא ייתכן, כי אנחנו גם דנו על זה בעבר.

אברהם נגוסה: אני חוזר על זה, בואו לא נערבב את הדברים, יש יחידים יש קשישים ויש משפחות, שתקועות במרכז הקליטה.

אברהם נגוסה: כדי לפנות ולהוציא אותן ממרכז הקליטה יש מתווה.

אברהם נגוסה: אני רוצה לדעת, תסבירו לנו בכתב.

אברהם נגוסה: אם הגשתם, אנחנו נלך לאוצר.

<אפרת בן יהודה: משפחות שמתחת לשש נפשות?

אברהם נגוסה: נכון.

אברהם נגוסה: אלה משפחות שתקועות שם.

<אפרת בן יהודה: שוב, זה הכל מול משרד האוצר.

<אפרת בן יהודה: אנחנו נשמח מאוד לתת משכנתאות מוגדלות, זה הכל עניין של תקציב, אנחנו נשמח מאוד לתת.

אברהם נגוסה: בוודאי, אין ויכוח.

אברהם נגוסה: אבל האם כל משרד עשה את חלקו, זאת השאלה שאני שואל.

אברהם נגוסה: האם אתם כמשרד השיכון הגשתם את הצורך לאוצר ואם הגשתם, הכתובת שלנו זה האוצר.

אברהם נגוסה: אם לא הגשתם, לא עשיתם את חלקכם.

<אפרת בן יהודה: מהיכרות שלי של המערכת, אנחנו כנראה שפנינו ומה שקיבלנו זה הגדלה למשפחות של שש נפשות ומעלה, זה מההיכרות שלי של המערכת.

אברהם נגוסה: זה נעשה.

אברהם נגוסה: אני מכיר את העובדות.

אברהם נגוסה: אני יודע שזה נעשה, כיון שהגדלת המשכנתא, זה הדבר שנתן להם לצאת.

אברהם נגוסה: ועכשיו אנחנו אומרים, נא להגדיל לאלה גם כדי שאלה גם יצאו.

<זיוה מקונן דגו: האם משרד השיכון מוכן לקחת לאחריותו את כל הטיפול של הדיור של העולים החדשים במעבר ממרכזי הקליטה לדיור קבע?

<זיוה מקונן דגו: כי משרד הקליטה לא עושה - - -

אברהם נגוסה: זיוה, זה לא - - -

<זיוה מקונן דגו: אני שואלת.

<זיוה מקונן דגו: אני מנסה למצוא מפלט לסיפור הזה.

<אפרת בן יהודה: אני כן חייבת לומר שזו חייבת להיות עבודה בין משרדית.

אברהם נגוסה: נכון.

אברהם נגוסה: זה מערכתי וכל אחד יש לו את החלק שלו, בראש ובראשונה עומד משרד הקליטה ומשרד הקליטה עובד בתיאום עם משרד השיכון.

<זיוה מקונן דגו: אנחנו יודעים מה עשה משרד הקליטה במשך 40 שנה עם יוצאי אתיופיה.

<זיוה מקונן דגו: אז אנחנו מנסים לחפש פתרונות אחרים.

אברהם נגוסה: יש לנו שש דקות לסיום.

אברהם נגוסה: אתם דיברתם.

אברהם נגוסה: ברורה לי הבעיה שלך.

אברהם נגוסה: צריך לפתור את הבעיה של הוצאה לפועל לפני שאתה מקבל את ה - - -

<מנגשה למה: גם, לא רק זה.

<מנגשה למה: אחוז שנותנים לי במשכנתא, הם אומרים לפעמים 50% לפעמים 70%.

אברהם נגוסה: בסדר, אבל זה משהו אחר.

אברהם נגוסה: קודם כל מה שאני הבנתי, שבגלל ההוצאה לפועל הבנק לא נותן לך את המשכנתא.

אברהם נגוסה: קודם כל נפתור את הבעיה ואחר כך נדבר על אחוזים.

<מנגשה למה: אבל היא אמרה לנצח.

אברהם נגוסה: לא, אין דבר כזה.

<מנגשה למה: אם אדם ישלם את חובו, הוא יכול?

אברהם נגוסה: אנחנו עכשיו לא נפתור בעיות פרטניות.

אברהם נגוסה: לא נדון על בעיות פרטניות, אתה רוצה פרטני, אנחנו נטפל כפי שטיפלנו בעבר.

אברהם נגוסה: אייאיו בבקשה.

<אייאיו וורקו: תודה רבה.

<אייאיו וורקו: אני רוצה לתת דוגמאות על עצמי, רציתי לדבר באופן כללי כמה פעמים באנו לפה למקום הזה, וגם אני רואה נציג ארגון אחד מאשים אחר, לוקחים זמן, כמה שנים כבר, שש שנים כבר.

<אייאיו וורקו: עשרים פעמים באנו לפה ועדיין לא קיים כלום.

<אייאיו וורקו: אני גר עם אמא שלי, אמא שלי קשישה, לא מסוגלת, אני מטפל בה.

<אייאיו וורקו: היא כל הזמן לוקחת כדורים.

<אייאיו וורקו: ביקשתי שני דברים.

<אייאיו וורקו: או תתנו לי משכנתא לקנות דירה עם אמא שלי או שתתנו לי עמידר לצאת ממרכז הקליטה.

<אייאיו וורקו: אני לא השתלבתי להיות פה, אני רוצה להשתלב בחברה הישראלית.

<אייאיו וורקו: יש בידיי את כל הטפסים וכל המכתבים.

אברהם נגוסה: אני רוצה לשאול אותך, קודם שמעת מחביב קצב, והוא אמר שלכל קשיש יש מענק של 97,000 שקל.

אברהם נגוסה: האם אמא שלך ביקשה לקבל את המענק וסירבו או קיבלו את הבקשה שלה, האם אתה יכול לענות לי?

אברהם נגוסה: האם היא הגישה בקשה לקבל את המענק לקנות איתך או עם עוד ילד אחר.

<אייאיו וורקו: היא ביקשה כמה פעמים את הזכאות, נותנים למשרד הקליטה, - - - תביאו לנו, נותנים, אחר כך שנה, תביאו, נותנים.

<אייאיו וורקו: אחרי שנה מבטלים, ככה מזלזלים.

אברהם נגוסה: מה שאתה אומר שהיא ביקשה ולא אישרו לה.

<אייאיו וורקו: נכון.

<אייאיו וורקו: רק מדבר כאן פה.

<אייאיו וורקו: שם לא, שם משהו אחר לגמרי.

<אייאיו וורקו: אין לכם זכות, לא יכולים לקבל.

אברהם נגוסה: נעשה ככה, אחרי הדיון אם יש לך מסמך לזה תביא לי אותו, אני ישר מדבר עם חביב קצב על זה.

<אייאיו וורקו: בסדר.

<אייאיו וורקו: יש לי.

<אייאיו וורקו: ביקשתי, הם לא רוצים לקבל, אפילו לא נותנים לי את הבקשה.

<אייאיו וורקו: לא או כן.

<אייאיו וורקו: הלכתי לשם, - - - על המכתב הזה, שאלתי אותו, הם אמרו "תצא לשכירות, אתה לא יכול לקבל משכנתא לקנות דירה עם אמא שלך.

<אייאיו וורקו: אם אתה רוצה שכירות, בבקשה, ניתן לך 1,500 שקל".

<אייאיו וורקו: זו התשובה הייתה אחרי הפגישה.

אברהם נגוסה: לא, צריך להיות ברור, 1,500 שקל נוגע לך, לא לאמא שלך.

<אייאיו וורקו: "עם אמא שלך" אמר לי.

אברהם נגוסה: לא, זה צריך להיות ברור.

אברהם נגוסה: 1,500 שקל שכירות זה ליחידים.

אברהם נגוסה: מי שרוצה לצאת ממרכז הקליטה יכול לקבל חמש שנים 1,500 שקל כל חודש.

אברהם נגוסה: זה בשבילך, לא בשביל אמא.

אברהם נגוסה: יכול להיות שאתה, אם אמרת להם ש"תהפכו לי את ה-1,500 שקל למענק ובנוסף גם תנו לי את המענק של 97,000 שקל של אמא ואז אני אצא", זו יכולה להיות הבעיה?

<אייאיו וורקו: לא, בהתחלה מה שאמרתי לך, מה שהסכמנו פה, אם יש זכות לקנות דירה, אמא זקנה יכולה לקנות עם הילד שלה, אמרו.

<אייאיו וורקו: בגלל זה כתבתי מכתבים שיתנו לי ואמרו לי "לא".

<אייאיו וורקו: "אם אתה רוצה לצאת ממרכז הקליטה עם אמא שלך, אתה יכול לקבל שכירות 1,500 שקל, ואחרי שנתיים יכול להיות שתקבל זכות לקנות דירה.

<אייאיו וורקו: ככה.

אברהם נגוסה: הבנתי.

אברהם נגוסה: אנחנו נטפל בזה אחרי הישיבה.

<אייאיו וורקו: אני אומר בנוסף, בכללי, למשל אחרי ההחלטה, שלוש פעמים החליטו "ניתן לכם משכנתא 90,000 שקל מענק ואחר כך 280,000 שקל משכנתא" בזה הסכמנו, שלוש פעמים הסכמנו.

<אייאיו וורקו: אחרי ההסכם כמה אנשים יצאו ממרכז הקליטה בכוח, הלכו להוצאה לפועל, יש משטרה, כמה אנשים.

אברהם נגוסה: בסדר.

אברהם נגוסה: ב- 11:00 יש דיון אחר ואנחנו צריכים לסיים.

<טפרה גלגאי: אני ממבשרת, עליתי לארץ בשנת 2003.

<טפרה גלגאי: קודם כל תודה רבה על ההזדמנות.

<טפרה גלגאי: באמת, כל הפגישות בוועדת הקליטה אנחנו באים ואני לא יודע מה לתפוס.

<טפרה גלגאי: אין לנו כלום.

<טפרה גלגאי: אני נמצא במבשרת במסגרת, בבית סוהר, מבוגרים צעירים בודדים וגם ילדים.

<טפרה גלגאי: דבר ראשון, לא נותן להם בכל מקום לקנות דירה.

<טפרה גלגאי: אם מישהו יש לו משכנתא, אז הם לא יכולים לקנות בכל מקום.

<טפרה גלגאי: שתיים שלוש מקומות בארץ אפשר רק לקנות.

<טפרה גלגאי: הם לא יכולים לקנות בכל מקום.

<טפרה גלגאי: דבר שני, אומרים פה בוועדה "בסדר ניתן להם משכנתאות" לצעירים, אבל לא נותנים.

<טפרה גלגאי: ומצד שני מה שאמר מנגשה, הם משלמים לאנקום גרופ שכירות מה שצריך יש להם חזרה, הם נותנים להם להוצאה לפועל.

<טפרה גלגאי: הם לא רוצים לשבת ולעשות חשבון אפילו.

<טפרה גלגאי: הם יש להם כוונה.

<טפרה גלגאי: חמישה אנשים יצאו ממרכז הקליטה.

<טפרה גלגאי: אם אתה אומר ב-15.7.2016 הסכמנו, מחכים למשכנתאות, הנה, לפני כמה ימים הבנאדם חייל ובא עם אחותו, הוא נמצא עם אחים שלו ואחותו, יש לו תעודת עולה והוא עכשיו במצב קשה, רוצים להוציא אותו ממרכז קליטה.

<טפרה גלגאי: לא יכולים לדבר עם משרד הקליטה.

<טפרה גלגאי: במשרד הקליטה הם לא רוצים לדבר.

<טפרה גלגאי: אז עם מי אנחנו מדברים?

<טפרה גלגאי: עם אנקום גרופ.

<טפרה גלגאי: אנקום גרופ הוא קבלן.

<טפרה גלגאי: אין לנו מנהלים, אין לנו - - - במרכז הקליטה.

<טפרה גלגאי: באותו חדר כמה פעמים דיברנו ישנים שני בודדים.

<טפרה גלגאי: מבוגרים רוצים לצאת ממרכז הקליטה, אין להם הסבר, מתורגמן, אחרי שעתיים, "זהו, אתם יכולים ללכת".

<טפרה גלגאי: הם מבוגרים ונכים לא יכולים ללכת.

<טפרה גלגאי: אנחנו עוזרים להם.

<טפרה גלגאי: לא מקבלים בכלל פתרון.

<טפרה גלגאי: עד מתי נחכה?

<טפרה גלגאי: הוא אמר יש זה ויש זה, סתם מזלזלים.

<טפרה גלגאי: אני למשל עליתי ב-2005, 2006, ביקשתי - - -

אברהם נגוסה: על הכשרה מקצועית אנחנו נדבר בנפרד.

<טפרה גלגאי: לא, הוא אומר שאנחנו לא דיברנו.

<טפרה גלגאי: אנחנו מבקשים הכשרה מקצועית, לימודים, כל מיני, אנחנו מבקשים ולא מקבלים.

<טפרה גלגאי: במרכז הקליטה לא נותנים - - -

אברהם נגוסה: מילה אחת בבקשה.

<קריאה: בעקרון המצב ככה, המצב שלי כרגע זה שרוצים להעיף אותי מהדירה, באנו שלושה אחים יתומים אז המצב שרוצים להעיף אותי והם התחתנו שתיהן, אחת לפני כמה חודשים קיבלה דירה ועזבה לאשקלון.

<קריאה: עכשיו מצב כזה אחותי השניה גם היא התחתנה וקיבלה דירה במרכז קליטה ומבקשת עכשיו את המשכנתא שלה.

<קריאה: עכשיו יש מצב שאני נמצא בדירה הזאת השניה ומישהו ממשרד הקליטה אמר לי שאני אקבל את הדירה שלי, כל מה שאני צריך לקבל ושאני אשאר פה בינתיים, כאילו אני לא יכול לזוז מפה כרגע.

<קריאה: יש לי תעודת עולה, יש לי הכל, בעקרון עכשיו רוצים להעיף אותי מהמקום ולא נותנים לי אפשרות להיות שם.

אברהם נגוסה: באיזה מרכז קליטה?

<קריאה: מבשרת ציון.

אברהם נגוסה: יש אפשרות שאתם יכולים לבדוק את הנושא הזה?

<יהודה שרף: אתה הבחור שמיכה פלדמן מטפל בו?

<קריאה: כן.

<קריאה: מיכה.

אברהם נגוסה: אז יש אפשרות.

<יהודה שרף: אני אבדוק את זה.

<יהודה שרף: אני יודע ש- - -

<אייאיו וורקו: אנקום גרופ בא סוגר מים, סוגר חשמל.

אברהם נגוסה: אני יודע שיש הרבה בעיות במרכזי הקליטה.

<יהודה שרף: לא, אדוני, מדברים על אנקום גרופ, לא על מרכזי הקליטה.

<יהודה שרף: אני אסביר לך למה, אדוני.

<יהודה שרף: מפני שמה שמחלחל ואחרי זה זה מה שמגיע למקומות אחרים וזה לא מדויק.

<יהודה שרף: אני מאוד מאוד מבקש אם אפשר לדייק.

<יהודה שרף: אני לא אנקום גרופ.

אברהם נגוסה: אני לא רוצה לפתוח את זה.

אברהם נגוסה: הזמן שלנו נגמר, הדיון אמור להיות עד 11:00.

<מולה מזנאו: ב-2003 לצעירים היה משכנתא.

<מולה מזנאו: (ממשיך ומדבר באמהרית).

אברהם נגוסה: זה אני יכול לתת לך, אני מכיר את זה.

אברהם נגוסה: הייתה ועדה בראשות מנכ"ל משרד האוצר בזמנו, שכחתי את שמו, והיה אחרי החלטת הממשלה של 2010, הוועדה הייתה בראשות מנכ"ל משרד האוצר והם החליטו להגדיל את המשכנתא למשפחות גדולות מעל שש נפשות ולבודדים הם נתנו פתרון של 1,500 שקל לחודש לחמש שנים.

אברהם נגוסה: מאז אנחנו נלחמים בכיוון הזה לשנות אותו למענק.

אברהם נגוסה: אבל זה הוחלט בוועדה שהוקמה על סמך החלטת הממשלה בראשות מנכ"ל משרד האוצר.

אברהם נגוסה: אני רוצה לסכם את הדיון.

אברהם נגוסה: היום הדיון שלנו יותר בעניין פינוי ממרכז קליטה.

אברהם נגוסה: אנחנו רצינו להעלות את הנושא הזה היום מכיוון שרצינו לדעת איפה העניין עומד לפני שסוגרים את התקציב, לפני שהתקציב נגמר.

אברהם נגוסה: מה שקיבלנו ממשרד הקליטה וממשרד האוצר, אמרנו קודם אבל נגיד שוב, שהנושא עדיין נמצא בדיון, תלוי במשרד האוצר.

אברהם נגוסה: משרד הקליטה רוצה להפוך את זה למענק אבל ההחלטה צריכה להיות במשרד האוצר.

אברהם נגוסה: מי שמעכב היום את הנושא הוא משרד האוצר ומשרד האוצר ענה לנו.

אברהם נגוסה: אני רוצה שתקריאי את התשובה.

אברהם נגוסה: אנחנו נמשיך להיאבק בנושא הזה.

אברהם נגוסה: אמרתי קודם שיש כלים פרלמנטריים שאני יכול להשתמש בהם כדי שתהיה החלטה לפני שיסתיים התקציב.

אברהם נגוסה: על בעיות אחרות, על אנקום גרופ, על בעיות במרכז הקליטה והכשרה מקצועית אנחנו נקיים דיון בנפרד.

אברהם נגוסה: לא היום.

אברהם נגוסה: היום הנושא היה ברור, בעניין פינוי מרכזי קליטה לדיור קבע.

אברהם נגוסה: אני רוצה שתקראי שוב לטובת אלה שהגיעו באיחור.

<דנה גורדון שושני: "הנושא נמצא עדיין בבחינה ובדיקה בין משרד העלייה ומשרד האוצר, הן בנוגע להשלכות והן בנוגע לפרטי המתווה.

<דנה גורדון שושני: עם השלמת בחינת הנושא בין המשרדים יעביר משרד העלייה והקליטה את הדיווח לוועדת העלייה".

אברהם נגוסה: זה הסיכום.

אברהם נגוסה: תודה רבה לכם.